**Kivitelezési szerződés**

**3. sz módosítás**

mely létrejött egyrészről

Név: **Hévíz Város Önkormányzat**

Székhely: 8380 Hévíz, Kossuth L. u. 1.,

Nyilvántartási szám: 734378

Adószám: 15734374-2-20

Bankszámlaszám: 11749039-15432429

Számlavezető pénzintézete: OTP Bank Nyrt.

Képviseli: Papp Gábor polgármester

Elektronikus építési napló alkalmazás használatához szükséges naplóügyfél-jel (a továbbiakban: NÜJ): 174771599

mint **Megrendelő** (a továbbiakban: **Megrendelő**)

másrészről a

Név**: "FITOTRON - SYSTEM" Szolgáltató és Kereskedelmi Korlátolt Felelősségű Társaság**

székhely: 8360 Keszthely, Erzsébet királyné útja 60.

Cégjegyzék szám: 20-09-062637

Adószám: 11355256-2-20

Bankszámlaszáma:117499039-20066387-00000000

képviseli: Borsos Pál Balázs ügyvezető

mint **Vállalkozó** (a továbbiakban: **Vállalkozó**)

(a Megrendelő és Vállalkozó együttesen: szerződő Felek)

között alulírott helyen és időben az alábbi feltételek szerint.

1. **Előzmények:**
2. Megrendelő a **„**A GINOP-7.1.9–17-2018-00015 azonosítószámú, „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem” című projekt részeként Dr. Schulhof Vilmos sétány felújítása– tárgyába a jelen szerződés megkötésére irányulóan aKbt. 112. § (1) bek. b) pontja szerinti közbeszerzésieljárást indított, melynek eredményét az Összegezés az ajánlatok elbírálásáról szóló dokumentum megküldésével **2021. február 04.** napján kihirdette azzal, hogy a közbeszerzési eljárás nyertese a Vállalkozó lett. Az eljárás eredményeképpen Megrendelő és Vállalkozó a törvényes határidőn belül 2021. február 19. napján kivitelezési vállalkozási szerződést kötöttek. (a továbbiakban Alapszerződés.) melyet első alkalommal 2022. január 4. napján első alkalommal. (a továbbiakban 1. sz szerződés módosítás) módosítottak Ezen kivitelezési szerződés második alkalommal történő módosítása a KFF részére benyújtásra került, annak elfogadása jelenleg folyamatban van. (a továbbiakban 2. sz szerződés módosítás)
3. A Vállalkozó a 2. számú szerződés módosítás benyújtását követően a megrendelő kérésére 2022. szeptember 22-én nyilatkozott arról, hogy a térkő burkolat anyagának szállítási nehézségei miatt az eredeti szerződés műszaki tartalmának teljesítésében jelentős lemaradás jelentkezett, illetve a kivitelezés bizonyos munkanemeit illetően a megrendelt burkolat mennyiségek leszállításáig akadályoztatva van. A kivitelező nyilatkozatában megerősíti, hogy intézkedéseket tett a burkolatok más beszállítónál történő kiváltására, mely során több hazai burkolatgyártóval felvette a kapcsolatot, de a betervezett és részben már beépített burkolat kiváltására a tervezett burkolat egyedi megjelenése és magas esztétikai minősége miatt nem volt lehetőség.

(1.sz melléklet - 22.09.22 - Nyilatkozat Fitotron Schulhof.pdf).

1. A beszállító Viastein csatolt nyilatkozata szerint a rendelt mennyiségek leszállítása december elejére várható.

(2.sz melléklet - 22.06.28 - Viastein Nyilatkozat.PDF)

1. A kivitelező nyilatkozott arról, hogy a kertépítéshez szükséges végleges feltöltéseket a térburkolat szegélyekhez kell igazítani, ezért a növénytelepítés és öntözőrendszer kialakításának munkálatait kizárólag a térburkolat építését követően lehet elvégezni.

(4.sz melléklet – 22.10.11 – Nyilatkozat Fitotron Schulhof.pdf).

1. A kivitelezési projekt műszaki ellenőrének 2022. október 12-i állásfoglalása szerint a kivitelező 2022. október 11-i nyilatkozatában jelzett, burkolatépítés, illetve az azt követő növénytelepítés és öntözőrendszer kiépítés munkanemekre vonatkozó akadályoztatás valóban megalapozott, annak feloldása a kivitelező által is jelzett módon 2023 tavaszáig lehetséges, így a kivitelezési munkák befejezési határidejére vonatkozóan a kezdeményezett határidő módosítás kellően alátámasztott és indokolt.

(3. sz melléklet – 22.10.12 - Műszaki ellenőri állásfoglalás)

1. Felek megállapítják, hogy a jelen szerződés módosítás I. 2. -6. pontjában leírtakra tekintettel megfelel a Kbt. 141. § (4) bekezdésének c) és annak alpontjaiban rögzítetteknek, mert

**a)** a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;

**b)** a módosítás nem változtatja meg a szerződés általános jellegét;

**c)** a módosítás nem jár ellenérték növekedéssel.

**II. Módosító Rendelkezések:**

Felek az előzményben rögzítettekre tekintettel az Alapszerződés 1. és 2. sz szerződés módosítással módosított 6.1. pontját az alábbiak szerint, módosítják:

**6.1. Határideje:**

Vállalkozó a szerződés tárgyát képező munka teljes kivitelezését legkésőbb a jelen szerződés hatálybalépésétől számítottan 2023.04.15. napjáig terjedő teljesítési határidővel vállalja. Szerződő felek rögzítik, hogy Vállalkozó előteljesítésre jogosult.

Az előzményben rögzítettekre tekintettel a módosított határidőig terheli a teljesítési biztosíték nyújtása a Kbt. 134. § (6) bek a) pontja szerint.

1. Záró rendelkezések
2. A jelen szerződés módosításban nem érintett kérdésekben Felek jogviszonyára az Alapszerződés rendelkezései az irányadók.
3. A jelen szerződés módosításban nem szabályozott kérdésekben a Kbt. és végrehajtási rendeletei, a Ptk., valamint egyéb, kapcsolódó jogszabályok rendelkezései az irányadók.
4. Felek jelen szerződés módosítást aláíró képviselői kijelentik, hogy rendelkeznek a jelen szerződés aláírásához szükséges valamennyi felhatalmazással.
5. Felek rögzítik, a Ptk. 6:116. § -a alapján, hogy jelen szerződésmódosítás akkor lép hatályba, ha a GINOP-7.1.9–17-2018-00015 azonosítószámú „A Festetics örökség bemutatását és hálózatba kapcsolását célzó termék- és infrastruktúrafejlesztés I. ütem” c. projekthez kapcsolódó támogatási szerződés fizikai befejezési határideje legalább a jelen szerződés módosításban rögzített 2023. 04. 30. napra módosul.
6. Felek rögzítik, hogy jelen szerződés hatálybalépésével a 2. sz. szerződés módosítás minden egyéb jognyilatkozat nélkül hatályát veszti.

Jelen szerződés négy (4) azonos, a felek által cégszerűen aláírt eredeti példányban készült magyar nyelven, melyből kettő példány a Vállalkozóé, kettő példány a Megrendelőé.

|  |  |
| --- | --- |
| **"FITOTRON - SYSTEM" Szolgáltató és Kereskedelmi Korlátolt Felelősségű Társaság** | **Hévíz Város Önkormányzat** |
| Aláírás:  …………………………….  Képviseli:  Borsos Pál Balázs ügyvezető  P.H. | Aláírás:  ………………………………….  Képviseli:  Papp Gábor polgármester  P.H. |
| Vállalkozó nevében | Megrendelő nevében |
| Hévíz, 2022. ………. „……” | Hévíz, 2022. …………. „……” |

|  |  |
| --- | --- |
|  |  |
|  |  |

Mellékletek:

1.sz.melléklet - 22.09.22 - Nyilatkozat Fitotron Schulhof.pdf

2.sz.melléklet - 22.06.28 - Viastein Nyilatkozat.PDF

3.sz.melléklet - 22.10.11 - Nyilatkozat Fitotron Schulhof.pdf

4.sz.melléklet - 22.10.12 - Műszaki ellenőri állásfoglalás.pdf